74 Jordbunden 



simplere, men dog endnu ret komplicerede Forbindelser (Cyanforb, 

 Amider, Aminer m. m.), samtidig med at der udvikles Luftarter, saasom 

 Kulsyre, Methan, tildels ogsaa Aminer, Ammoniak, Svovlbrinte, Fosfor- 

 brinte m. m. I Naturen er det dog sjældent, at man har disse to for- 

 skellige Processer — Iltningen med Luftens Ilt og den sure Gæring — 

 ganske adskilt, i Reglen er ganske vist enten den ene eller anden Proces 

 den særlig fremherskende, men den anden kan ogsaa delvis foregaa 

 samtidig, eller nogle af Stofferne i Organismen omdannes paa den ene 

 Maade, andre paa den anden. 



De brune eller sortebrune Stoffer, der opstaar ved de organiserede 

 Stoffers Omdannelse i Jorden eller under Vand, kaldes Muldstoffer eller 

 Humusstoffer. En Tid lang ansaa man Humusen i Jordbunden som 

 den vigtigste Plantenæring, som det egentlig frugtbargørende Element, 

 men det viste sig ved nærmere Undersøgelse, at denve Anskuelse ikke 

 kunde opretholdes. Planterne kan ikke absorbere Humusstof og kan 

 meget vel trives i en Jordbund ("eller i Vand), der er fuldstændig blottet 

 for Humus. De egentlig plantenærende Stoffer er af helt anden uorga- 

 nisk Art og vil blive nærmere omtalt i det følgende. Ikke desto mindre 

 har Humusstoffernes Art og Tilstedeværelse i Jordbunden stor Betyd- 

 ning for Jorddyrkningen. Ved deres mørke Farve faar de Indflydelse paa 

 Jordens Evne til at indsuge og udstraale Varme, ved deres mekaniske 

 Indblanding i Jorden faar de stor Indvirkning paa Jordens fysiske Be- 

 skaffenhed og kan kemisk paavirke baade Over- og Undergrund, sam- 

 tidig med at de forøger Jordbundens Porefylde og dermed dens luft- og 

 vandholdende Evne. Tillige er Humusstofferne i Besiddelse af en høj 

 Absorptionsevne for adskillige af de egentlig plantenærende Stoffer. Det 

 vil derfor være ønskeligt paa Grund af Humusstoffernes store Betyd- 

 ning og Udbredelse i Overgrunden at give en Oversigt over, hvad man 

 kender til disse Stoffers Kemi. Det er et Emne, der har beskæftiget ad- 

 skillige af de mest bekendte Kemikere til forskellige Tider, men til 

 Trods herfor hersker der endnu megen Uklarhed over de naturlige 

 Humusstoffers egentlige kemiske Sammensætning. Dette beror for en 

 væsentlig Del paa, at det ikke er muligt tilstrækkelig nøje at kunne 

 individualisere de forskellige Humusstoffer. Man har hidtil kun kunnet 

 fremstille dem som K ol lo i der, og i denne Tilstand er det ikke let at 

 afgøre, om det er et enkelt foreliggende Stof, man har at gøre med, eller 

 det er en Blanding af to eller flere Stoffer. 



Ved de naturligt forekommende humusholdige Stoffer har man Blan- 

 dinger af mange forskellige kemiske Forbindelser. I naturlige Humus- 

 stoffer som formuldet Træ, Tørv, Muldjord o. lign. kan man finde dels 

 endnu helt uforstyrrede Plantestoffer som fx. Cellulose, dels Stoffer, der 



